CELEX: 62014TN0851
Language: hr
Date: 2014-12-26 00:00:00
Title: Predmet T-851/14: Tužba podnesena 26. prosinca 2014. – Slovak Telekom protiv Komisije

20.4.2015   
            
            
               HR
            
            
               Službeni list Europske unije
            
            
               C 127/30
            
         Tužba podnesena 26. prosinca 2014. – Slovak Telekom protiv Komisije
   (Predmet T-851/14)
   (2015/C 127/42)
   Jezik postupka: engleski
   
      Stranke
   
   
      Tužitelj: Slovak Telekom a.s. (Bratislava, Slovačka Republika) (zastupnici: D. Geradin, odvjetnik i R. O’Donoghue, barrister)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom;
            
         
               —
            
            
               poništi članke 1. i 2. pobijane odluke u dijelu u kojem se odnose na tužitelja;
            
         
               —
            
            
               podredno, smanji novčanu kaznu izrečenu tužitelju u članku 2. pobijane odluke;
            
         
               —
            
            
               naloži Komisiji snošenje troškova postupka;
            
         
               —
            
            
               u slučaju da Sud odbaci tužbu kao nedopuštenu ili je odbije kao neosnovanu, naloži svakoj strani snošenje vlastitih troškova.
            
         
      Tužbeni razlozi i glavni argumenti
   
   Tužitelj svojom tužbom zahtijeva poništenje Komisijine odluke od 16. listopada 2014. (AT.39523 – Slovak Telekom) o izricanju novčane kazne tužitelju i njegovom matičnom društvu zbog zlouporabe na slovačkom tržištu širokopojasnog pristupa u skladu s člankom 102. UFEU-a i člankom 54. Sporazuma o EGP-u.
   U prilog tužbi, tužitelj ističe pet tužbenih razloga.
   
               1.
            
            
               Prvi tužbeni razlog, u kojemu se tvrdi da je Komisija počinila pogreške koje se tiču prava i očitu pogrešku u ocjeni utvrdivši da tužiteljevo ponašanje predstavlja zlouporabu obveze isporuke.
            
         
               2.
            
            
               Drugi tužbeni razlog, u kojemu se tvrdi da je Komisija povrijedila tužiteljevo pravo na obranu u odnosu na njegovu ocjenu smanjivanja marži. Tužitelj navodi:
               
                           —
                        
                        
                           da Komisija nije iznijela obrazložene prigovore na pojedina načela relevantnih troškova, metodologiju i podatke koje je tužitelj iznio prije donošenja pobijane odluke; i
                        
                     
                           —
                        
                        
                           da je Komisija u pobijanoj odluci prvi put iznijela novi pristup koji se odnosi na više razdoblja kako bi prethodno postojeću pozitivnu maržu za 2005. pretvorila u negativnu.
                        
                     
         
               3.
            
            
               Treći tužbeni razlog, u kojemu se tvrdi da je Komisija počinila pogreške koje se tiču činjenica i/ili prava i/ili očitu pogrešku u ocjeni utvrdivši da tužiteljevo ponašanje predstavlja smanjivanje marži. Tužitelj tvrdi:
               
                           —
                        
                        
                           da je Komisija pogrešno primijenila načelo dugoročnog prosječnog inkrementalnog troška (LRAIC), metodologiju i podatke, te zanemarila tužiteljeve učinkovite LRAIC troškove; i
                        
                     
                           —
                        
                        
                           da je Komisija počinila pogreške koje se tiču prava i očitu pogrešku u ocjeni svojim pristupom koji se odnosi na više razdoblja.
                        
                     
         
               4.
            
            
               Četvrti tužbeni razlog, u kojemu se tvrdi da je Komisija počinila pogreške koje se tiču prava i očitu pogrešku u ocjeni zaključivši da su tužitelj i Deutsche Telekom dio istog poduzetnika i da su oboje odgovorni za tužiteljevu navodnu povredu.
            
         
               5.
            
            
               Peti tužbeni razlog, u kojemu se tvrdi da je Komisija počinila pogreške koje se tiču prava i očitu pogrešku u ocjeni te da je prekršila načelo jednakog postupanja pri određivanju visine novčane kazne.